# data[].attributes.body
Webdok er en forkortelse af webdokumentar. Nogle kalder det webfeature – andre igen en digital fortælling. Og sådan kan kært barn have mange navne. Men uanset hvad, er der tale om en fortællende journalistisk historie, der bliver fortalt med flere modaliteter som tekst, billeder, video og lydoptagelser. Det er altså en multimodal tekst.

# data[].attributes.body
Du kan analysere en webdokumentar med fokus på brug af modaliteterne billede, lyd og tekst.

Du kan gennemskue, hvilke genretræk en webdokumentar benytter sig af.

Du kan fortolke titlens betydning, og hvordan formålet med teksten kommer til udtryk gennem brug af modaliteter.

Du kan vurdere, hvordan det påvirker vores læsning og oplevelse af teksten, når flere modaliteter bruges.

Du kan perspektivere til lignende genrer og temaer, som I har arbejdet med i danskundervisningen.

# data[].attributes.body
Handlingen kort fortalt

Temaet for den webdok, I skal arbejde med, er Cosplay. Cosplay er en forkortelse af costume play som stammer fra Japan. Cosplay er i dag en undergrundshobby, som bliver mere og mere udbredt i Danmark. En cosplayer klæder sig ud og spiller en rolle som sine yndlingsfigurer fra fiktionens verden. Det kan være alt fra Manga-figurer, karakterer fra videospil og tegneserier til Disney prinsesser.

I denne webdok møder I tre forskellige danske cosplayers:

Anne Sofie Andersen, 27 år
Fabian, 27 år
Emilie, 19 år

# data[].attributes.body
Link

Her er linket til webdok på dr.dk:

Cosplay: De klæder sig på til livet – i superheltetøj (dr.dk)

# data[].attributes.body
Vælg en af de tre personer, og hold fokus på ham/hende. Besvar spørgsmålene nedenfor.

Tale

Hvilke citater fortæller mest om, hvem hun/han er som person?

Her skal I lytte godt efter, hvad jeres person fortæller. Prøv kun at have fokus på lyden og kig væk fra skærmen imens. De skærper jeres øre og lytteevne.

Hvad gør det ved vores oplevelse af hende/ham, at vi kan høre hendes/hans stemme?

Hvad tror I der foregår til en cosplay-festival?

Tekst

Hvem er jeres person kort fortalt? Kig i informationer i tekststykkerne.

Her skal I kigge nærmere på de små tekststykker og lure, hvad vi får fortalt.

Hvad fortæller informationerne om personens karaktertræk og egenskaber?

Billede

Hvad lægger man især mærke til og hvad er er særligt fremhævet i billedet?

Her skal I lave en billedanalyse af et af billederne.

Hvad fortæller billedet om personen?

# data[].attributes.body
I skal starte med at se, læse og høre webdokumentaren i fælleskab.  Ja, du bruger både dine ører og øjne, når du læser webdoks, fordi den netop benytter sig af flere modaliteter. Så vær opmærksom. Åbn dit sind, og vær nysgerrig på at møde en særlig undergrundskultur.

Jeres umiddelbare indtryk

Hvad gør indtryk på jer i fortællingen om Anne-Sofie, Fabian og Emilie?

Hvad kan I nikke genkendende til enten i forhold til jeres eget eller andres liv?

Hvilke af de tre modaliteter (tekst, lyd, billede) lægger I særligt mærke til?

Hvordan adskiller webdokumentaren sig fra andre journalistiske genrer, I kender?

Noter jeres umiddelbare indtryk ned i fællesskab, og vend tilbage til disse, når I afslutter forløbet.

Vil du vide mere om cosplay

J-Popcon - Hvad er Cosplay?

Hvor stammer Cosplay fra?

Hvad går det ud på?

Hvad er cosplayere fascineret af?

Hvad kan man sammenligne Cosplay med?

Ekstra info om webdok

Link til ekstra info om webdok: Redaktør for digitale fortællinger: 'Der må gerne være nogle overraskelser undervejs' | Nyt fra DR | DR

# data[].attributes.body
Analysen

Hold fortsat fokus på den person du tidligere valgte.
I skal fokusere på de tre modaliteter: Lyd, tekst og billede.
I skal analysere, hvad de hver især bidrager med i beskrivelsen af personen og cosplay.

I skal nemlig huske på, at hver del i webdokumentaren er nøje valgt ud, fordi de netop vil fortælle eller vise noget særligt om personerne og om Cosplay som fænomen.

Gennemgå alle analysespørgsmålene herunder i fællesskab, inden I går i gang i grupperne.

# data[].attributes.body
Tale
Her skal I lytte godt efter, hvad jeres person fortæller. Prøv kun at have fokus på lyden, og kig væk fra skærmen imens. Det skærper jeres øre og lytteevne.
Hvilke citater fortæller mest om, hvem hun/han er som person? Noter dem ned.
Hvad gør det ved vores oplevelse af hende/ham, at vi kan høre hendes/hans stemme?
Hvad tror I, der foregår til en cosplay-festival?

Tekst
Her skal I kigge nærmere på de små tekststykker og lure, hvad vi får fortalt.
Hvem er jeres person kort fortalt? Kig i informationer i tekststykkerne.
Hvad fortæller informationerne om personens karaktertræk og egenskaber?

Billede
Her skal I lave en billedanalyse af et af billederne.
Hvad lægger man især mærke til, og hvad er særligt fremhævet i billedet?
Hvad fortæller billedet om personen?

Hvad ligger der af betydning i titlen: Cosplay – de klæder sig på til livet i superheltetøj?

# data[].attributes.body
Med jeres analytiske iagttagelser i baghovedet skal I komme med en fortolkning, der har fokus på:

Titlens betydning

Genretræk og genrelån

Formålet med teksten

Skriv stikord til:

Hvad kendetegner det virkelige liv?

Hvad kendetegner livet for en superhelt?

Overvej, hvorfor Anne-Sofie, Fabian og Emilie og måske mennesker generelt har brug at identificere sig med superheltefigurer. Skriv 10 sætninger.

Hvad gør denne webdok til en journalistisk tekst?

Hvilke træk minder om henholdsvis reportagen, portrætartiklen og tv-dokumentaren eller andre journalistiske genrer, I kender?

# data[].attributes.body
Læs tekstuddraget fra artiklen om digitale fortællinger fra dr.dk. Hvilke af de nævnte genretræk kan I nikke genkendende til i Cosplay-webdokumentaren.

Hvorfor tager DR et tema op om Cosplay?

Hvad tror I, hensigten med webdokumentaren er?

Undersøg, hvad formålet er med DR`s programmer i det hele taget: underholde, informere, overbevise seerne? Hvordan bliver formålet tydeligt i denne webdoks indhold og form?

Undersøg, hvad Public Service står for, og vurder, i hvilken grad Cosplay-webdokumentaren lever op til det.

Hvorfor vælger DR at fortælle historien som webdok og ikke som et traditionelt tv-program eller webartikel?

Hvilke målgrupper passer teksten mere til end andre?

# data[].attributes.body
Tematisk perspektivering:
Hvilke temaer giver Cosplay-teksten anledning til at læseren tænker nærmere over?
Hvorfor er de interessante at læse om, og minder det om andre temaer, I har arbejdet med i dansk?

Modalitet og genre-perspektivering:
Hvordan påvirker modaliteter vores opfattelse af det, vi læser og oplever i en tekst?
I hvilke andre genrer bruger man modaliteternes virkemidler?